Ur chenlabour a-dost a zo bet skoulmet etre Kreizenn stummañ deskidi ar sevel-tiez e Penn-ar-Bed hag Ofis ar Brezhoneg    Graet eo bet troidigezh panelloù diavaez ar savadurioù gant Ofis ar Brezhoneg. Emañ ar savadurioù bras-mañ o paouez bezañ savet e Kemper ha digoret int bet dar 16 a viz Meurzh dirak prezidant an AFOBAT Jacques Philippe ha meur a zen pedet. En o zouez, Gonthier Friederici, prefed Penn-ar-Bed, Pierre Maille, prezidant Kuzul-departamant Penn-ar-Bed, Alain Gérard, maer Kemper, Michel Morin e karg eus ar stummadur micherel hag an deskardelezh e Kuzul-rannvro  Breizh ha Lena Louarn, prezidantez Ofis ar Brezhoneg.  Pelloch evit se ez ayo ar chenlabour etre an daou framm koulskoude. Evit gwir, emañ renerien an Afobat o klask tostaat ouzh an hentennoù divyezhek a-benn digeriñ micherioù nevez e gennad ar sevel-tiez dar rummadoù a zeuy war marchad al labour er bloavezhioù da zont.  Ar re yaouank zo bet skoliet er skolioù divyezhek (Diwan, Div Yezh, Dihun) a chellfe dibab aesoch e-touez micherioù ar sevel-tiez. Ha dan holl liveoù, koulz evit bezañ micherour  pe ijinour pe choazh evit bezañ e penn ar chanterioù.  En amzer da zont tost e cheller soñjal e vo kinniget stummadurioù e brezhoneg evit micherioù zo, evit ma cx92hellfe ar studierien-se implijout ha derchel an deskadurezh zo bet tapet gant pa oant er skol pe el lise. Krouiñ ur rummad teknikourien ar sevel tiez barrek war ar brezhoneg eo ar pal pennañ.  Tri servij eus an Ofis a zo e darempred gant an Afobat evit kas ar raktres-mañ da benn : servij an Ajañs diorren evit studiañ ha diorren ar  stummadurioù zo ezhomm, ar servijoù Treiñ-Aliañ ha termenadurezh (TermBret) evit ober troidigezhioù hag evit skoueriekaat an termenoù teknikel a vo skignet da choude e-touez an dud a vicher.